Zara Larsson kommer til Danmark til sommer. Det bliver nok kun til en enkelt koncert, som falder i Nordjylland.

Den svenske superstjerne, Zara Larsson, kommer på plakaten til sommerens Nibe Festvial. Det bliver samtidig sommerens eneste danske koncert fra Zara Larsson, der indtager scenen i Nibe onsdag d. 28. juni. Hun bliver dermed af de helt store trækplastre til den traditionsrige festival, der allerede har afsløret store danske navne som Nik & Jay, Lukas Graham og Tobias Rahim. Men med Zara Larsson har Nibe Festival sikret sig en perlerække af hits fra verdensstjernen. ”Lush Live” og Clean Bandit-samarbejdet ”Symphony” har begge over en milliard afspilninger på Spotify, og ”Never Forget You” nærmer sig ligeledes det magiske tal. Lige nu hitter Zara Larsson og Alesso med ”Lush Life” og et cover af ABBA hittet ”Lay All Your Love On Me”. Og her d. 26. januar smed den populære sangerinde dansevenlige ”Can´t Tame Her”. Aflyste i sidste øjeblik Det er Zara Larssons første optræden på Nibe Festival. Men faktisk var hun på plakaten i 2014, hvor hun endnu ikke var brudt igennem på verdensscenen. Men på grund af den massive interesse world wide, blev turen beklageligvis afslyst, og fokus blev lagt på det amerikanske marked. Og det var en fornuftig beslutning, dengang i 2014, om end det var en bitter pille at sluge i Nibe. Det store internationale gennembrud kom nemlig kort tid efter for den svenske sangerinde.